અમેરિકામાં આવતા વર્ષે પ્રમુખપદની ચૂંટણી યોજાવાની છે અને એચ-૧ બી વિઝાને લઈને અહીં ચર્ચા વધી ગઈ છે કારણ કે નેતાઓ એચ-૧ બી વિઝાની હાલની સંખ્યામાં ઘટાડો અને આઈટી કર્મચારીઓના વેતન પર અંકુશની માગણી કરીરહ્યા છે. અમેરિકાના હંગામી વિઝાથી ભારતનો ૧૪૬ બિલિયન ડોલરનો આઉટસોર્સિંગ ઉદ્યોગ સતત લાભ ઉઠાવતો રહ્યો છે. આ ઉદ્યોગની સંસ્થા નેશનલ એસોસિએશન ઓફ સોફ્ટવેર એન્ડ સર્વિસીસ કંપનીનો લાંબા સમયથી અભિપ્રાય છે કે ભારતીય આઈટી કંપનીઓ માટે વિઝા ફી ભેદભાવયુક્ત છે.